Adaozañ ar galloud A-fed buhez ar Rouantelezh-Unanet, laouen eo Linda Fabiani peo deuet a-benn ar strollad Plaid Cymru da zegouezhout e penn Parlamant Bro-Gembre hag ivez o welout gouarnamant Norzh-Iwerzhon o vont war-raok.  « Neus ket pell zo en doa kemeret perzh Alex Salmond er Bodad Iwerzhon/Bro-Saoz, e Belfast, gant  pennoù-bras an Inizi Predenek, ar pezh a zo evidomp ur gammed war-raok evit adaozañ galloudoù hor broadoù en ur mod digoroch hag aesoch da gompren evit an holl. »  Hervez ar Vinistrez, ar bombezennoù o doa tarzhet e Glasgow, o doa lakaet war-wel ar chengred etre ar chumuniezhoù disheñvel a zo o kenvevañ e Bro-Skos. An holl o doa kondaonet an torfed-se a-unvouezh, evit ar wech kentañ er Rouantelezh Unanet.  « Difenn a reomp mennozh ur vroad skos e-lech ma chell pep  hini pleustriñ war e sevenadur dezhañ ha bezañ Skosad da vat, war un dro. Unan eus abegoù hor startijenn eo ivez ! »